লি গাং-ইন
লি গাং-ইন (কোরীয়: 이강인, ইংরেজি: Lee Kang-in; জন্ম: ১৯ ফেব্রুয়ারি ২০০১) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব ভালেনসিয়া এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় পার্শ্বীয় আক্রমণভাগের খেলোয়াড় হিসেবে খেলেন। ২০১৭ সালে, গাং-ইন দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। ব্যক্তিগতভাবে, গাং-ইন বেশ কিছু পুরস্কার জয়লাভ করেছেন, যার মধ্যে ২০১৯ ফিফা অনূর্ধ্ব-২০ বিশ্বকাপের গোল্ডেন বল এবং ২০১৯ বর্ষসেরা এশীয় যুব ফুটবলারের পুরস্কার জয় অন্যতম। দলগতভাবে, গাং-ইন এপর্যন্ত ১টি শিরোপা জয়লাভ করেছেন, যা ভালেনসিয়ার হয়ে জয়লাভ করেছেন।